EIROPAS KOMISIJA Briselē, 14.1.2020 COM(2020) 23 final 2018/0196(COD) Grozīts priekšlikums EIROPAS PARLAMENTA UN PADOMES REGULA, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu



PASKAIDROJUMA RAKSTS 1. PRIEKŠLIKUMA KONTEKSTS Komisija 2018. gada 28. novembrī publiskoja savu ilgtermiņa redzējumu par pārticīgu, modernu, konkurētspējīgu un klimatneitrālu ekonomiku līdz 2050. gadam. Minētā stratēģija parāda, kā Eiropa var uzņemties vadošo lomu virzībā uz klimatneitralitāti, ieguldot reālistiskos tehnoloģiskos risinājumos, iespēcinot iedzīvotājus un saskaņojot rīcību tādās svarīgās jomās kā rūpniecības politika, finanses vai pētniecība, vienlaikus gādājot par to, lai šajā pārejā tiktu ievērots sociālais taisnīgums. Kā izklāstīts paziņojumā “Eiropas zaļais kurss”, Komisija papildus jau iesniegtajiem 2021.–2027. gada budžeta un tiesību aktu priekšlikumiem ierosina Taisnīgas pārkārtošanās mehānismu. Taisnīgas pārkārtošanās mehānisms ietver Taisnīgas pārkārtošanās fondu, ko īsteno saskaņā ar kohēzijas politiku. Taisnīgas pārkārtošanās fonds ir izveidots ar īpašu regulu, kurā ir noteikts tā konkrētais mērķis, ģeogrāfiskais tvērums, finanšu resursu piešķiršanas metodika un plānošanas pamatā esošo taisnīgas pārkārtošanās teritoriālo plānu saturs. Taisnīgas pārkārtošanās fonds papildinās ierosinātos kohēzijas politikas fondus, kas ietver Eiropas Reģionālās attīstības fondu (ERAF), Eiropas Sociālo fondu Plus (ESF+) un Kohēzijas fondu, un tāpēc tas tiks īstenots saskaņā ar kohēzijas politiku. Tādējādi fonda kopējo pārvaldību reglamentēs noteikumi, kas izklāstīti priekšlikumā regulai, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu (“Kopīgo noteikumu regula”). Lai Taisnīgas pārkārtošanās fondu iekļautu kā jaunu kohēzijas politikas fondu, minētais priekšlikums ir jāgroza. 2. JURIDISKAIS PAMATS, SUBSIDIARITĀTE UN PROPORCIONALITĀTE • Juridiskais pamats ES rīcība ir pamatota ar LESD 174. panta 1. punktu: “Savienība izstrādā un īsteno rīcību, kas stiprina tās ekonomisko, sociālo un teritoriālo kohēziju. Savienība jo īpaši tiecas mazināt būtiskas dažādu reģionu attīstības līmeņa atšķirības un vismazāk attīstīto reģionu atpalicību.” • Subsidiaritāte un proporcionalitāte Saskaņā ar LESD 4. panta 2. punktu Savienībai un dalībvalstīm ir dalīta kompetence ekonomiskās, sociālās un teritoriālās kohēzijas jomā, kā arī attiecībā uz dažiem sociālās politikas aspektiem. Tai ir kompetence veikt darbības, kuru nolūks ir atbalstīt, koordinēt vai papildināt dalībvalstu darbības izglītības un arodmācību, kā arī rūpniecības jomā (LESD 6. pants). Dalītās pārvaldības mērķis ir nodrošināt to, lai lēmumi tiktu pieņemti iespējami tuvāk iedzīvotājiem un lai rīcība ES līmenī būtu pamatota, ņemot vērā valstu, reģionālā vai vietējā līmeņa iespējas un specifiku. Dalītā pārvaldība tuvina Eiropu tās iedzīvotājiem un sasaista vietējās vajadzības ar Eiropas mērķiem. Turklāt tā palielina atbildību par ES mērķiem, jo dalībvalstīm un Komisijai ir kopīgas lēmumu pieņemšanas pilnvaras un atbildība un tās kopīgi līdzfinansē programmas. • Juridiskā instrumenta izvēle Ar šo regulu groza priekšlikumu Kopīgo noteikumu regulai. 3. EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI • Apspriešanās ar ieinteresētajām personām Kopīgo noteikumu regulas sākotnējā priekšlikuma paskaidrojuma rakstā ir sīki izklāstīta veiktā sabiedriskā apspriešana un apspriešanās ar ieinteresētajām personām, kā arī tas, kā ir atspoguļoti attiecīgie rezultāti. Šim grozījumam nav vajadzīga papildu apspriešanās. • Izvērtējumi un ietekmes novērtējumi Kopīgo noteikumu regulas sākotnējā priekšlikuma paskaidrojuma rakstā ir sīki izklāstīti priekšlikuma pamatošanai veikto ex-post un starpposma izvērtējumu rezultāti. Tajā arī apstiprināts, ka uz šo regulu neattiecas ietekmes novērtējums, jo tā paredz kopīgus noteikumus un īstenošanas mehānismu dažādām politikas jomām un fondiem, uz kuriem attiecas dalīta pārvaldība. Savukārt regulas, kas attiecas uz katru fondu, kurš sniedz atbalstu, ir papildinātas ar to attiecīgajiem ietekmes novērtējumiem.

4. IETEKME UZ BUDŽETU Īstenojot ES budžeta vērienīgos mērķus, Komisija cenšas īstenot savas prioritātes, kas noteiktas politiskajās pamatnostādnēs. Šajā ziņā vērienīgs Taisnīgas pārkārtošanās fonds ir prioritāte. Tāpēc Komisija tās pilnvaru termiņa pašā sākumā ir iesniegusi tiesību akta priekšlikumu par Taisnīgas pārkārtošanās fonda izveidi; šis priekšlikums papildina spēkā esošos priekšlikumus nākamajai daudzgadu finanšu shēmai (DFS). Minētais priekšlikums, kā arī šis grozījums attiecībā uz Komisijas priekšlikumu Kopīgo noteikumu regulai tiks apspriesti sarunās par nākamo DFS un, sagaidāms, tiks iekļauti un apstiprināti nākamās DFS satvarā. 5. CITI ELEMENTI • Detalizēts konkrētu priekšlikuma noteikumu skaidrojums Tiesisko regulējumu veido īpašs priekšlikums Taisnīgas pārkārtošanās fonda regulai un mērķtiecīgi grozījumi Komisijas priekšlikumā Kopīgo noteikumu regulai. Taisnīgas pārkārtošanās fonda īstenošanu un izpildi reglamentēs Kopīgo noteikumu regula, kas ir jāgroza. Galvenie ieviestie grozījumi attiecas uz šādiem jautājumiem: ·pielāgojumi satura prasībās attiecībā uz partnerības nolīgumu un programmām, kas saņem atbalstu no Taisnīgas pārkārtošanās fonda. Konkrētāk, ir noteikts pienākums kā pielikumu programmām, kas ietver atbalstu no Taisnīgas pārkārtošanās fonda, iesniegt taisnīgas pārkārtošanās teritoriālos plānus, kuri noteikti priekšlikumā Taisnīgas pārkārtošanās fonda regulai; ·apraksts par mehānismu un noteikumiem, kas reglamentē ERAF un ESF+ resursu obligātu pārvietošanu uz Taisnīgas pārkārtošanās fondu, pamatojoties uz atbalstāmo intervenču veidu; ·Kopīgo noteikumu regulā un Taisnīgas pārkārtošanās fonda regulā izklāstīto noteikumu piemērošana papildu ERAF/ESF+ resursiem, lai nodrošinātu, ka visiem Taisnīgas pārkārtošanās fonda resursiem ir piemērojams vienots noteikumu kopums (vienots resursu kopums ar vienotu noteikumu kopumu); ·paskaidrojums, ka tematiskās koncentrācijas prasību aprēķina pamatā attiecībā uz ERAF un ESF+ nav iekļautas summas, kas no ERAF un ESF+ pārvietotas kā papildu resursi Taisnīgas pārkārtošanās fondam. 2018/0196 (COD) Grozīts priekšlikums EIROPAS PARLAMENTA UN PADOMES REGULA, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu Komisijas priekšlikumu COM (2018) 375 groza šādi: 1) priekšlikuma nosaukumu aizstāj ar šādu: “Priekšlikums EIROPAS PARLAMENTA UN PADOMES REGULA, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu”;

2) preambulas 2. apsvērumu aizstāj ar šādu: “(2) Lai turpinātu pilnveidot to, ka koordinēti un saskaņoti tiek apgūti dalītā pārvaldībā īstenotie Savienības fondi, proti, Eiropas Reģionālās attīstības fonds (“ERAF”), Eiropas Sociālais fonds Plus (“ESF+”), Kohēzijas fonds, Taisnīgas pārkārtošanās fonds (“TPF”), dalītā pārvaldībā finansētie pasākumi, ko īsteno Eiropas Jūrniecības un zivsaimniecības fonds (“EJZF”), Patvēruma un migrācijas fonds (“AMIF”), Iekšējās drošības fonds (“IDF”) un Integrētās robežu pārvaldības fonds (“BMVI”), pamatojoties uz LESD 322. pantu, visiem šiem fondiem (“fondi”) būtu jānosaka finanšu noteikumi, skaidri norādot attiecīgo noteikumu piemērošanas jomu. Turklāt, pamatojoties uz LESD 177. pantu, būtu jānosaka kopīgi nosacījumi, kas aptver ERAF, ESF+, Kohēzijas fonda, TPF un EJZF rīcībpolitikas noteikumus.”; 3) preambulas 8. apsvērumu aizstāj ar šādu: “(8) Lai veicinātu Savienības prioritātes, fondiem savs atbalsts būtu jāvērš uz ierobežotu politikas mērķu skaitu saskaņā ar konkrēto fondu pamatuzdevumiem atbilstoši to Līgumā noteiktajiem mērķiem. AMIF, IDF un BMVI gadījumā politikas mērķi būtu jānosaka attiecīgajās konkrētu fondu regulās. TPF un ERAF un ESF+ resursiem, ko pārvieto kā papildu atbalstu TPF, būtu jāpalīdz sasniegt vienu konkrētu mērķi.”; 4) preambulas 19. apsvērumā pirmo teikumu aizstāj ar šādu: “Attiecīgajai dalībvalstij būtu jāsagatavo vidusposma pārskats par katru programmu, ko atbalsta no ERAF, ESF+, Kohēzijas fonda un TPF.”; 5) iekļauj šādu 22.a apsvērumu: “(22.a) Lai uzlabotu TPF lietderību, papildu resursi no ERAF un ESF+ būtu jādara pieejami TPF. Minētie papildu resursi būtu jānodrošina ar īpašu obligātu pārvietojumu no šiem fondiem uz TPF, ņemot vērā taisnīgas pārkārtošanās teritoriālajos plānos izklāstītās pārkārtošanās problēmas, kuras ir jārisina. Pārvietojamās summas būtu jānodrošina no to kategoriju reģionu resursiem, kuros atrodas teritorijas, kas noteiktas taisnīgas pārkārtošanās teritoriālajos plānos. Ņemot vērā šo īpašo kārtību TPF resursu izmantošanai, TPF resursu izveidei būtu jāpiemēro tikai īpašā pārvietojuma mehānisms. Turklāt būtu jāprecizē, ka TPF resursiem un ERAF un ESF+ resursiem, kas pārvietoti uz TPF un kļūst par TPF atbalstu, būtu jāpiemēro tikai šīs regulas un Regulas (ES) [TPF regula] noteikumi. Papildu atbalstam nebūtu jāpiemēro nedz Regula (ES) [ERAF/KF regula], nedz Regula (ES) [ESF+ regula]. Tāpēc ERAF līdzekļi, kas pārvietoti uz TPF kā papildu atbalsts, būtu jāizslēdz no tematiskās koncentrācijas prasību aprēķina bāzes, kas noteikta Regulas (ES) [ERAF/KF regula] 3. pantā, un no minimālo piešķīrumu ilgtspējīgai pilsētu attīstībai aprēķina bāzes, kas noteikta Regulas (ES) [ERAF/KF regula] 9. pantā. Tas pats attiecībā uz tematiskās koncentrācijas prasībām, kas noteiktas Regulas (ES) [ESF+ regula] 7. pantā, attiecas uz ESF+ resursiem, kas kā papildu atbalsts pārvietoti uz TPF.”; 6) preambulas 27. apsvērumu aizstāj ar šādu: “(27) Lai pārbaudītu programmu veikumu, dalībvalstij būtu jāizveido uzraudzības komitejas. Attiecībā uz ERAF, ESF+ un Kohēzijas fondu gada īstenošanas ziņojumi būtu jāaizstāj ar ikgadēju strukturētu politikas dialogu, kura pamatā ir jaunākā informācija un dati par programmas īstenošanu, ko dalībvalsts darījusi pieejamus. Ikgadējā izvērtēšanas sanāksme būtu jāorganizē arī programmām, kas attiecas uz TPF.”; 7) preambulas 39. apsvērumu aizstāj ar šādu: “(39) Lai uzlabotu papildināmību un vienkāršotu īstenošanu, vajadzētu būt iespējai mērķa “Investīcijas izaugsmei un nodarbinātībai” kopīgās darbības programmās apvienot atbalstu no Kohēzijas fonda, TPF un ERAF ar atbalstu no ESF+.”; 8) regulas 1. pantu groza šādi: a)panta 1. punktu aizstāj ar šādu: “1. Šajā regulā noteikti: a)finanšu noteikumi, ko piemēro Eiropas Reģionālās attīstības fondam (“ERAF”), Eiropas Sociālajam fondam Plus (“ESF+”), Kohēzijas fondam, Taisnīgas pārkārtošanās fondam (“TPF”), Eiropas Jūrlietu un zivsaimniecības fondam (“EJZF”), Patvēruma un migrācijas fondam (“AMIF”), Iekšējās drošības fondam (“IDF”) un Robežu pārvaldības un vīzu instrumentam (“BMVI”) (“fondi”); b)kopīgi noteikumi, ko piemēro ERAF, ESF+, Kohēzijas fondam, TPF un EJZF.”; b)panta 6. punktā iekļauj šādu h) apakšpunktu: “h) Regula (ES) [TPF regula] (“TPF regula”) (*). (*) OV L..., ...lpp.”;

9) regulas 4. pantu groza šādi: a)panta 1. punktā pievieno šādus apakšpunktus: “TPF atbalsta konkrēto mērķi “dot reģioniem un cilvēkiem iespēju risināt sociālās, ekonomiskās un vidiskās sekas, ko rada pāreja uz klimatneitrālu ekonomiku; 1. punkta pirmo daļu nepiemēro ERAF un ESF+ resursiem, ko pārvieto uz TPF saskaņā ar 21.a pantu.”; b)panta 2. punktu aizstāj ar šādu: “2. ERAF, ESF+, Kohēzijas fonds un TPF atbalstīs Savienības darbības, kuru mērķis ir stiprināt tās ekonomisko, sociālo un teritoriālo kohēziju saskaņā ar LESD 174. pantu, īstenojot šādus mērķus: a)investīcijas nodarbinātībai un izaugsmei dalībvalstīs un reģionos, ko atbalsta no ERAF, ESF+, Kohēzijas fonda un no TPF; un b)Eiropas teritoriālā sadarbība (Interreg), ko atbalsta no ERAF.”; c)3. punkta pēdējo teikumu aizstāj ar šādu tekstu: “ERAF, ESF+, Kohēzijas fonda un TPF gadījumā I pielikumā noteikto intervences veidu dimensijām un kodiem norāda svērumus.”; 10) regulas 8. pantu groza šādi: a)panta a) punktu aizstāj ar šādu: “a) izvēlētie politikas mērķi un TPF konkrētais mērķis, norādot, saskaņā ar kuriem fondiem un programmām tie tiks īstenoti, un to pamatojums, kā arī attiecīgā gadījumā pamatojums InvestEU īstenošanas režīma izmantošanai, ņemot vērā attiecīgos konkrētai valstij adresētos ieteikumus;”; b)panta b) punktā ievadfrāzi aizstāj ar šādu: “b) attiecībā uz katru izvēlēto a) punktā norādīto politikas mērķi un konkrēto TPF mērķi;”; c)panta c) punktu aizstāj ar šādu: “c) provizoriskais finanšu piešķīrums no katra fonda katram politikas mērķim valsts līmenī, ievērojot konkrēta fonda noteikumus par tematisko koncentrāciju, un provizorisko finanšu piešķīrumu TPF konkrētajam mērķim, ieskaitot ERAF un ESF+ resursus, kas tiks pārvietoti uz TPF saskaņā ar 21.a pantu;”; 11) regulas 10. pantu groza šādi: a)panta nosaukumu aizstāj ar šādu: “10. pants

ERAF, ESF+, Kohēzijas fonda, TPF un EJZF izmantošana, iesaistot InvestEU”;

b)panta 1. punktā pirmo teikumu aizstāj ar šādu: “1. Dalībvalstis partnerības nolīgumā vai pieprasījumā grozīt programmu var piešķirt summu, kas no ERAF, ESF+, Kohēzijas fonda, TPF un EJZF jāiemaksā InvestEU un jāīsteno, izmantojot budžeta garantijas.”; 12) regulas 11. panta 7. punktu aizstāj ar šādu: “7. IV pielikumu nepiemēro no EJZF atbalstītām programmām. Tāpat IV pielikumu nepiemēro no TPF atbalstītām prioritātēm un ERAF un ESF+ resursiem, ko pārvieto uz TPF saskaņā ar 21.a pantu.”; 13) regulas 14. panta 1. punktu groza šādi: a)ievaddaļu aizstāj ar šādu: “1. Attiecībā uz programmām, ko atbalsta no ERAF, ESF+, Kohēzijas fonda un TPF, dalībvalsts pārskata katru programmu, ņemot vērā šādus elementus:”; b)pievieno šādu e) punktu: “e) attiecībā uz TPF atbalstītajām programmām – arī Komisijas veiktais novērtējums saskaņā ar Regulas (ES) Nr. 2018/1999 29. panta 1. punkta b) apakšpunktu. (*) Eiropas Parlamenta un Padomes Regula (ES) 2018/1999 (2018. gada 11. decembris) par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013.”; 14) regulas 17. pantu groza šādi: a)panta 1. punktu aizstāj ar šādu: “1. Katrā programmā izklāsta stratēģiju attiecībā uz programmas devumu politikas mērķu vai konkrētā TPF mērķa sasniegšanā un programmas rezultātu paziņošanu.”; b)panta 2. punkta pirmo daļu aizstāj ar šādu: “2. Programma sastāv no prioritātēm. Katra prioritāte atbilst vienam politikas mērķim vai TPF konkrētajam mērķim, vai tehniskajai palīdzībai. Prioritāte, kas atbilst politikas mērķim, sastāv no viena vai vairākiem konkrētiem mērķiem. Vienam politikas mērķim vai TPF konkrētajam mērķim var atbilst vairāk nekā viena prioritāte.”; c)panta 3. punktu groza šādi: i)a) apakšpunktam pievieno šādu viii) punktu: “viii)attiecībā uz TPF atbalstītajām programmām – arī pārkārtošanās problēmas, kas noteiktas taisnīgas pārkārtošanās teritoriālajos plānos, kuri paredzēti Regulas (ES) [TPF regula] [7.] pantā;”; ii)punkta d) apakšpunktu groza šādi:

-i) punktu aizstāj ar šādu: “i)saistītie rīcības veidi, tostarp plānoto stratēģiski svarīgo darbību saraksts, un attiecīgā gadījumā to paredzamais devums šo konkrēto mērķu, kā arī makroreģionālu stratēģiju, jūras baseinu stratēģiju un Regulas (ES) [TPF regula] [7.] pantā noteikto un TPF atbalstīto taisnīgas pārkārtošanās teritoriālo plānu īstenošanā;”; -pievieno šādu viii) punktu: “viii) attiecībā uz TPF konkrēto mērķi – arī pamatojums summām, kas pārvietotas attiecīgi no ERAF un ESF+ resursiem saskaņā ar 21.a pantu, kā arī to sadalījums pa reģionu kategorijām, atspoguļojot intervenču veidus, kas plānoti saskaņā ar Regulas (ES) [TPF regula] [7.] pantā paredzētajiem taisnīgas pārkārtošanās teritoriālajiem plāniem; ”; iii)punkta f) apakšpunkta i) punktu aizstāj ar šādu: “i) tabula, kurā norādīts kopējais finanšu piešķīrums katram fondam un katrai reģionu kategorijai attiecībā uz visu plānošanas periodu un pa gadiem, t. sk. summas, kas pārvietotas saskaņā ar 21. pantu vai 21.a pantu;”; d)panta 6. punktu aizstāj ar šādu: “6. Saskaņā ar 16. pantu iesniegtajās ERAF, ESF+, Kohēzijas fonda un TPF programmās 3. punkta f) apakšpunkta ii) punktā minētajā tabulā iekļauj tikai 2021.–2025. gadam paredzētās summas.”; e)pievieno šādu 8. punktu: “8. Attiecībā uz TPF atbalstītajām programmām dalībvalstis iesniedz Komisijai taisnīgas pārkārtošanās teritoriālos plānus, kas noteikti Regulas (ES) [TPF regula] [7.] pantā, kā daļu no programmas vai tās grozījuma pieprasījuma.”; 15) regulas 19. panta 5. punkta pirmo daļu aizstāj ar šādu: “5. Plānošanas periodā dalībvalsts var pārvietot summu līdz 5 % no sākotnējā piešķīruma prioritātei un ne vairāk kā 3 % no programmas budžeta citai tās pašas programmas tā paša fonda prioritātei. Attiecībā uz programmām, ko atbalsta no ERAF, ESF+ un TPF, pārvietošana attiecas tikai uz piešķīrumiem tajā pašā reģionu kategorijā.”; 16) regulas 20. pantu aizstāj ar šādu: “20. pants

Kopīgs atbalsts no ERAF, ESF +, TPF un Kohēzijas fonda 1. ERAF, ESF+, TPF un Kohēzijas fonds var kopīgi sniegt atbalstu programmām, uz ko attiecas mērķis “Investīcijas nodarbinātībai un izaugsmei”. 2. ERAF un ESF+ savstarpēji papildinošā veidā un atbilstoši ierobežojumam 10 % apmērā no šo fondu finansējuma katrai programmas prioritātei var finansēt visu darbību vai tās daļu, par kuras izmaksām ir tiesības saņemt atbalstu no otra fonda, pamatojoties uz attiecīgajam fondam piemērojamiem attiecināmības noteikumiem, ar nosacījumu, ka šādas izmaksas ir vajadzīgas darbības īstenošanai. Minētā iespēja neattiecas uz ERAF un ESF+ resursiem, ko pārvieto uz TPF saskaņā ar 21.a pantu.”; 17) regulas 21. pantā pievieno šādu 6. punktu: “6. TPF resursi, ieskaitot resursus, kas no ERAF un ESF+ pārvietoti saskaņā ar 21.a pantu, nav pārvietojami uz citiem fondiem vai instrumentiem saskaņā ar 1. līdz 5. punktu. TPF nesaņem pārvietojumus saskaņā ar 1. līdz 5. punktu. ERAF un ESF+ līdzekļu pārvietošanu uz TPF saskaņā ar 21.a pantu izslēdz no aprēķina bāzes 1. punktā noteiktā 5 % maksimālā apjoma aprēķināšanai.”;

18) iekļauj šādu 21.a pantu: “21.a pants

ERAF un ESF + līdzekļu pārvietošana uz TPF 1.To resursu summu, kas TPF pieejami atbilstīgi mērķim “Investīcijas nodarbinātībai un izaugsmei” saskaņā ar Regulas (ES) [TPF regula] [3.] pantu, papildina ar resursiem no ERAF, ESF+ vai to kombināciju tajā reģionu kategorijā, kurā atrodas attiecīgā teritorija. Kopējie ERAF un ESF+ resursi, kas pārvietoti uz TPF, ir vismaz [pusotras] reizes lielāki par TPF atbalsta summu, bet minētā atbalsta summu nepārsniedz [trīs] reizes. Resursi, kas pārvietoti no ERAF vai ESF+, nekādā gadījumā nedrīkst pārsniegt 20 % no attiecīgā ERAF un ESF+ piešķīruma attiecīgajai dalībvalstij. Attiecīgie pārvietojumi no ERAF un ESF+ resursiem uz prioritāti vai prioritātēm, ko atbalsta TPF, atspoguļo intervenču veidus saskaņā ar informāciju, kas programmā izklāstīta atbilstīgi 17. panta 3. punkta d) apakšpunkta viii) punktam. Šādus pārvietojumus uzskata par galīgiem. 2.TPF resursus, ieskaitot resursus, kas pārvietoti no ERAF un ESF+, īsteno saskaņā ar šajā regulā un Regulā (ES) [TPF regula] izklāstītajiem noteikumiem. Noteikumus, kas izklāstīti Regulā (ES) [ERAF/KF regula] un Regulā (ES) [ESF+ regula], nepiemēro ERAF un ESF+ resursiem, kas pārvietoti saskaņā ar 1. punktu.”; 19) regulas 25. panta 1. punktu aizstāj ar šādu: “1. ERAF, ESF+, TPF un EJZF var atbalstīt sabiedrības virzītu vietējo attīstību.”; 20) regulas 31. panta 2. punktam pievieno šādu e) apakšpunktu: “e) TPF atbalstam: 3,25 %.”; 21) regulas 35. panta 2. punkta b) apakšpunktu aizstāj ar šādu: “b) gada veikuma ziņojumus par programmām, ko atbalsta no EJZF, AMIF, IDF un BMVI, un galīgo veikuma ziņojumu par programmām, ko atbalsta no ERAF, ESF+, Kohēzijas fonda un TPF;”; 22) regulas 36. panta 3. punkta pirmo daļu aizstāj ar šādu: “3. Attiecībā uz programmām, kuras atbalsta no ERAF, ESF+, Kohēzijas fonda un TPF, dalībvalsts ne vēlāk kā vienu mēnesi pirms ikgadējās izvērtēšanas sanāksmes sniedz Komisijai informāciju par 35. panta 1. punktā uzskaitītajiem elementiem.”; 23) regulas 38. panta 1. punktu aizstāj ar šādu: “1. Attiecībā uz programmām, kuras atbalsta no ERAF, ESF+, Kohēzijas fonda un TPF, katra vadošā iestāde Komisijai līdz 2031. gada 15. februārim iesniedz programmas galīgo veikuma ziņojumu.”; 24) regulas 45. panta 1. punkta c) apakšpunkta ii) punktu aizstāj ar šādu: “ii) darbībām, kurām piešķirts atbalsts no ESF+, TPF, EJZF, IDF, AMIF un BMVI un kuru kopējās izmaksas pārsniedz 100 000 EUR;”; 25) regulas 48. panta 1. punkta otro daļu aizstāj ar šādu: “Ja darbības kopējās izmaksas nepārsniedz 200 000 EUR, iemaksas no ERAF, ESF+, TPF, AMIF, IDF un BMVI saņēmējam sniedz vienības izmaksu, fiksētas summas maksājumu vai vienotas likmes finansējuma veidā, izņemot darbības, kurām sniegtais atbalsts ir uzskatāms par valsts atbalstu. Ja izmanto vienotas likmes finansējumu, saskaņā ar pirmās daļas a) apakšpunktu var atlīdzināt tikai to kategoriju izmaksas, kurām piemēro vienotu likmi.”; 26) regulas 51. panta 2. punktu aizstāj ar šādu:

“2. Saistībā ar darbībām, kurām piešķirts atbalsts no AMIF, IDF, BMVI, ESF+, TPF un ERAF, dalībniekiem izmaksātās algas un apmaksātos ar komandējumiem saistītos izdevumus uzskata par papildu attiecināmajām izmaksām, kas nav iekļautas vienotajā likmē.”; 27) regulas 57. pantu groza šādi: a)panta 3. punktā pievieno šādu daļu: “Attiecībā uz TPF ar darbībām saistītie izdevumi veicina saskaņā ar Regulas (ES) [TPF regula] [7.] pantu noteiktā attiecīgā taisnīgas pārkārtošanās teritoriālā plāna īstenošanu.”; b)7. punkta otro daļu aizstāj ar šādu: “ERAF, Kohēzijas fonda un TPF gadījumā tas notiek tad, ja programmā iekļauj jaunu intervences veidu, kas minēts I pielikuma 1. tabulā vai – attiecībā uz AMIF, IDF un BMVI – konkrētu fondu regulās.”; 28) regulas 59. panta 2. punktu aizstāj ar šādu: “2. Saistībā ar darbībām, kurām piešķirts atbalsts no ESF+ vai no TPF saskaņā ar Regulas (ES) [TPF regula] [4. panta 2. punkta] [h), i) un j) apakšpunktu], atmaksā atbalstu, ja uz tām attiecas pienākums saglabāt ieguldījumu saskaņā ar valsts atbalsta noteikumiem.”; 29) regulas 73. panta 2. punkta otro daļu aizstāj ar šādu: “Statistiskā izlase var aptvert vienu vai vairākas programmas, kas saņem atbalstu no ERAF, Kohēzijas fonda, TPF un ESF+, un, attiecīgā gadījumā piemērojot stratifikāciju, vienu vai vairākus plānošanas periodus saskaņā ar revīzijas iestādes profesionālu vērtējumu.”; 30) regulas 74. panta 3. punkta pirmo daļu aizstāj ar šādu: “3. Darbībām, kuru kopējie attiecināmie izdevumi nepārsniedz 400 000 EUR attiecībā uz ERAF un Kohēzijas fondu, 300 000 EUR attiecībā uz ESF+ un TPF vai 200 000 EUR attiecībā uz EJZF, AMIF, IDF un BMVI, vai nu revīzijas iestāde, vai Komisija veic ne vairāk kā vienu revīziju pirms pārskatu iesniegšanas par to grāmatvedības gadu, kurā darbība tika pabeigta.”; 31) regulas 96. panta 5. punktu aizstāj ar šādu: “5. Attiecībā uz pēdējo grāmatvedības gadu Komisija ne vēlāk kā divus mēnešus pēc dienas, kad akceptēts galīgais veikuma ziņojums, kas minēts 38. pantā, izmaksā vai atgūst kontu gada atlikumu programmām, kurām piešķirts atbalsts no ERAF, ESF+, TPF un Kohēzijas fonda.”; 32) regulas 98. pantā pievieno šādu 6. punktu: “6. Konkrētā fonda noteikumos, kas piemērojami TPF, var paredzēt īpašu pamatu Komisijas veiktām finanšu korekcijām gadījumā, ja nav izpildīti TPF noteiktie mērķrādītāji.”; 33) regulas 99. panta 3. punktu aizstāj ar šādu: “3. Saistību daļu, kas joprojām pastāv 2029. gada 31. decembrī, atceļ, ja 38. panta 1. punktā noteiktajā termiņā Komisijai nav iesniegta apliecinājumu pakete un galīgais veikuma ziņojums par programmām, kurām piešķirts atbalsts no ESF+, ERAF, Kohēzijas fonda un TPF.”; 34) regulas 106. panta 3. punktā iekļauj šādu daļu: “Līdzfinansējuma likme prioritātei, ko atbalsta no TPF, nav augstāka par līdzfinansējuma likmēm, kas noteiktas pirmās daļas a), b) un c) apakšpunktā un kas piemērojamas reģionam, kurā atrodas teritorija vai teritorijas, kas norādītas Regulas (ES) [TPF regula] [7.] pantā paredzētajos taisnīgas pārkārtošanās teritoriālajos plānos.”;